דאהרייה

דאהרייה (בערבית: الظاهرية; בתעתיק מדויק: אלט'אהריה), או זאהרייה, היא עיר פלסטינית בהרי יהודה, השייכת לנפת חברון של הרשות הפלסטינית. דאהרייה נמצאת בהר חברון, כ-18 ק"מ דרום-מערבית לעיר חברון. אוכלוסייתה מונה מעל 38,000 נפש.
==היסטוריה==

=== התקופה העות'מאנית ===
חוקר ארץ ישראל הצרפתי ויקטור גרן ביקר בדאהרייה בשנת 1863, ומצא כי רבים מתושבי הכפר עזבוהו על מנת להשתמט מגיוס חובה, ועברו להתגורר באוהלים דרומה משם. הוא תיאר בניין אבני גזית שראה במקום, שהיו בו כמה חדרים קמורי-גג, ובאותו הזמן שימש את אחד מזקני הכפר. לאחר מכן, סקר 'ולי' ומספר בתים פרטיים שנבנו מאבנים שהועתקו מבניינים קדומים, שאותם הוא תיארך לתקופה הרומית.

במחצית השנייה של המאה ה-19 זיהה הארכאולוג קלוד קונדר את דאהרייה כמקום בו שכנה העיר הכנענית הקדומה דביר, הנזכרת בתנ"ך במסגרת כיבושיו של יהושע בן נון והייתה לאחר מכן עיר חשובה בנחלת שבט יהודה. זיהוי זה עמד בעינו עד שנת 1924, שלאחריה הציעו ארכאולוגים שונים מיקומים אחרים כזיהוי העיר דביר.

לפי סקר ארץ ישראל המערבית של חוקרי הקרן לחקר ארץ ישראל, התגוררו בכפר בשנת 1874 כ-300 עד 400 איש. בשנת 1877 המקום היה נטוש, לפי החוקרים בשל "פלישת הערבים לארצם של הפלאחים".<ref name="SWP302">Conder and Kitchener, 1883, SWP III, p. [https://archive.org/stream/surveyofwesternp03conduoft#page/402/mode/1up 402]</ref>

=== המנדט הבריטי ===
במפקד 1922, שנערך על ידי רשויות המנדט הבריטי, חיו בדאהרייה 2,266 נפש, כולם מוסלמים.<ref name="Census1922">Barron, 1923, Table V, p. [https://archive.org/stream/PalestineCensus1922/Palestine%20Census%20%281922%29#page/n12/mode/1up 10]</ref> במפקד 1931 נמנו בדאהרייה 2,930 תושבים, עדיין כולם מוסלמים, שחיו ב-603 בתים.<ref name="Census1931">Mills, 1932, p. 28</ref> על-פי סקר הכפרים בשנת 1945 האוכלוסייה בכפר הייתה 3,760 מוסלמים,<ref name="1945p23">Government of Palestine, Department of Statistics, 1945, p. [http://users.cecs.anu.edu.au/~bdm/yabber/census/VSpages/VS1945_p23.jpg 23]</ref> ובבעלותם היו 60,585 דונם,<ref>Government of Palestine, Department of Statistics. Village Statistics, April, 1945. Quoted in Hadawi, 1970, p. [http://www.palestineremembered.com/download/VillageStatistics/Table%20I/Hebron/Page-050.jpg 50] </ref> שמתוכם הוקצו 166 למטעים ולחקלאות שלחין, 54,205 לגידולי דגנים,<ref>Government of Palestine, Department of Statistics. Village Statistics, April, 1945. Quoted in Hadawi, 1970, p. [https://archive.today/20120907073152/http://www.palestineremembered.com/download/VillageStatistics/Table%20II/Hebron/Page-093.jpg 93]</ref> ו-284 דונם היו בנויים.<ref>Government of Palestine, Department of Statistics. Village Statistics, April, 1945. Quoted in Hadawi, 1970, p. [https://archive.today/20130131005326/http://www.palestineremembered.com/download/VillageStatistics/Table%20III/Hebron/Page-143.jpg 143]</ref>

בעת תקופת המנדט הוקמה מצודת טיגארט הנושאת את שם העיר ADH DAHARIYA, כחלק מסבב הבניה השלישי של 'מיזם בנייני המשטרה'. הקמת המצודה הגיעה בעקבות דרישה של הנציב העליון להוסיף מספר מצודות משטרה נוספות על התוכנית המקורית. 

=== ירדן ===
בין 1948 ל-1967 הייתה דאהרייה תחת שלטון ממלכת ירדן, כחלק משטחי יהודה ושומרון.

=== ישראל והרשות הפלסטינית ===
לאחר מלחמת ששת הימים הייתה תחת ממשל צבאי ישראלי. במסגרת הסכמי אוסלו עברה העיר לשליטת הרשות הפלסטינית.

ב-2007 עלתה העיר לכותרות עקב תקרית דאהרייה. באירוע זה, במהלך סיור שגרתי של גדוד לביא של צה"ל, החליט הקצין האחראי על דעת עצמו להשתמש במונית אזרחית (של תושב השטחים) כמסווה לפעילות צבאית. במהלך הסיור ירו החיילים על עובר אורח לא חמוש, כיוון שחשו איום, ופצעו אותו קשה.

==דמוגרפיה==

==ספורט==
קבוצת הכדורגל של העיירה, שבאב א-דהרייה הייתה אלופת הליגה של הגדה המערבית בעונת 2012–2013 ובעונת 2014–2015.

==קישורים חיצוניים==

==הערות שוליים==

קטגוריה:נפת חברון
קטגוריה:הרשות הפלסטינית: ערים